open-index/open-wikipedia-markdown huggingface dataset:
बल्लभगढ़

**बल्लभगढ़** (Ballabhgarh) भारत के हरियाणा राज्य के फरीदाबाद ज़िले में स्थित एक नगर और तहसील है।

## विवरण
बल्लभगढ़ हरियाणा राज्य के दक्षिण-पूर्वी भाग के फरीदाबाद ज़िले में एक शहर और तहसील का नाम है। दिल्ली से लगभग ३० किमी दूर स्थित यह शहर भारत के राष्ट्रीय राजधानी क्षेत्र (ऍन सी आर) का हिस्सा है। बल्लभगढ़ में एक जाट रियासत थी जिसकी स्थापना सन् 1739 में बलराम सिंह ने की थी। यहाँ पर प्रसद्ध नाहर सिंह महल भी खड़ा है और इसका निर्माण भी बलराम सिंह ने ही करवाया था। गुड़गांव, फरीदाबाद और बहादुरगढ़ के बाद मेट्रो कनेक्टिविटी पाने के लिए हरियाणा में बल्लभगढ़ चौथा शहर है।

बल्लभगढ़ का राष्ट्रीय संग्रामों में एक विशेष स्थान रहा है। जब महाराजा सूरजमल के पुत्र महाराजा जवाहर सिंह ने दिल्ली पर चढाई की तो उन्हे लाल किले के दरवाजे को तोडने में परेशानी हुई दरवाजे पर लगी बडी बडी कीलों से दरवाजा तोडने के लिए लगाए गए हाथियों के माथे लहु लुहान हो गए थे तब महाराजा जवाहर सिंह के मामा राजा बलराम सिंह ने स्वयं को हाथियों के माथे पर बांधने के लिए कहा जिससे लाल किले के दरवाजे तो टूट गए पर राजा बलराम सिंह शहीद हो गए परंतु उन्ही की वजह से महाराजा जवाहर सिंह ने दिल्ली फतह की। उनके मित्र सूरज मल (भरतपुर राज्य के नरेश) ने उनके पुत्रों को फिर बल्लभगढ़ की गद्दी दिलवाई। बाद में जब अफ़ग़ानिस्तान से अहमद शाह अब्दाली ने हमला किया तो बल्लभगढ़ ने उसका सख़्त विरोध किया, लेकिन ३ मार्च १७५७ को हराया गया। और भी आगे चलकर बल्लभगढ़ के राजा नाहर सिंह (१८२३-१८५८) ने १८५७ की आज़ादी की लड़ाई में हिस्सा लिया और उसके लिए ब्रिटिश सरकार ने उन्हें विद्रोह कुचलने के बाद सन् १८५८ में फांसी दी।

## इन्हें भी देखें
* फरीदाबाद ज़िला
* महाराजा सूरज मल
* अहमद शाह अब्दाली
* १८५७ का स्वतंत्रता संग्राम

## सन्दर्भ

श्रेणी:हरियाणा के शहर
श्रेणी:फरीदाबाद ज़िला
श्रेणी:फरीदाबाद ज़िले के नगर
श्रेणी:हरियाणा में पर्यटन आकर्षण
श्रेणी:भारत की रियासतें
तस्करी

**तस्करी** चीज़, जानकारी, या लोगों की गैर-कानूनी ढुलाई है। ज़्यादातर सामाजिक वैज्ञानिक तस्करी का मतलब 'कानूनी ढांचे का उल्लंघन करते हुए सीमापार आवाजाही का आंदोलन' रखते है। 

कन्नड़ अभिनेत्री रान्या राव इस सप्ताह के शुरू में केम्पेगौड़ा अंतर्राष्ट्रीय हवाई अड्डे पर उनके पास से 14 किलोग्राम तस्करी का सोना बरामद होने के बाद न्यायिक हिरासत में  हैं। 

## शब्द साधन
हिन्दी मे तस्करी शब्द का अर्थ होता है : किसी वस्तु या सेवा का सौदा या व्यापार करने की प्रथा, जो प्रायः अवैध होती है|  

इंग्लिश में इसे स्मगल कहा जाता है | यह क्रिया स्मगल, निम्न जर्मन स्मगेलन या डच स्मोकेलेन (= "अवैध रूप से (माल) परिवहन करना") से, जाहिरा तौर पर "चुपके से" अर्थ वाले शब्द का एक लगातार गठन है, संभवतः 1600-1700 के दशक के दौरान अंग्रेजी भाषा में प्रवेश किया।

## सन्दर्भ

श्रेणी:अवैध व्यवसाय
झुआंग लोग

[thumb|230px|[गुआंगशी|गुआंगशी प्रांत के लोंगझोऊ ज़िले की कुछ महिला झुआंग कलाकार]]
thumb|230px|पिंग आन, एक झुआंग गाँव

**झुआंग** (झुआंग: Bouxcuengh, चीनी: 壮族, अंग्रेज़ी: Zhuang, सावनदीप: 佈獞) दक्षिणी चीन में बसने वाली एक मानव जाति का नाम है। यह अधिकतर चीन के गुआंगशी प्रांत में रहते हैं, जिस वजह से उसे 'गुआंगशी झुआंग स्वशासित प्रदेश' (Guangxi Zhuang Autonomous Region) भी कहा जाता है। इसके आलावा झुआंग समुदाय युन्नान, गुआंगदोंग, गुइझोऊ और हूनान प्रान्तों में भी मिलते हैं। कुल मिलाकर दुनिया भर में झुआंग लोगों की आबादी १.८ करोड़ है। हान चीनी लोगों के बाद यह चीन का दूसरा सबसे बड़ा जातीय समुदाय है। झुआंग भाषाएँ ताई-कादाई भाषा-परिवार की सदस्य हैं - इस परिवार की भाषाएँ पूर्वोत्तर भारत में भी मिलती हैं।

## चीनी भाषा में नाम
पुराने ज़माने में चीनी लोग झुआंग लोगों का नाम चीनी भावचित्रों में तिरस्कार-पूर्वक ढंग से '獞' लिखते थे, जिसका उच्चारण तो 'झुआंग' है लेकिन जिसका अर्थ 'एक क़िस्म के जंगली कुत्ते' है। १९४९ में चीन पर साम्यवादियों (कोम्युनिस्टों) का क़ब्ज़ा होने के बाद उन्होंने सरकारी स्तर पर इसे बदलकर '僮' कर दिया जिसका मतलब 'नौकर लड़का' है और उच्चारण 'झुआंग' ही है। आगे चलकर जब चीनी भावचित्रों का सरलीकरण किया गया तो इसे 壮 किया गया जिसका मतलब 'तंदुरुस्त या शक्तिशाली' है। इसका उच्चारण अभी भी 'झुआंग' ही है।

## आनुवंशिकी (जॅनॅटिक) जड़ें
आनुवंशिकी (जॅनॅटिक) अनुसन्धान से पता चला है कि बहुत से झुआंग पुरुष पितृवंश समूह ओ२ (O2) के वंशज हैं और इनमें पितृवंश समूह ओ१ (O1) के भी कुछ वंशज पाए जाते हैं। देखा गया है कि बहुत से ताइवान के आदिवासी लोग भी ओ१ के वंशज हैं। ऊपर से भाषावैज्ञानिकों को यह भी शक़ है कि हो सकता है कि ताई-कादाई भाषाएँ ताइवान पर ऑस्ट्रोनीशियाई भाषाओँ के साथ शुरू हुई हों। अगर यह सत्य है तो संभव है कि झुआंग लोगों के पूर्वज ताइवान से चीन की मुख्यभूमि पर आए हों।

## विवरण
झुआंग लोग अपनी भाषाएँ पुराने ज़माने में चीनी भावचित्रों, रोमन लिपि और सिरिलिक लिपि को इस्तेमाल कर के लिखा करते थे। जब चीनी भावचित्रों का प्रयोग झुआंग भाषाओँ के लिए किया जाता था तो उसे 'साउंदिप' (Sawndip) कहा जाता था। आधुनिक काल में झुआंग भाषाओँ को केवल रोमन लिपि में ही लिखने की प्रथा है। झुआंग लोगों का खानपान भी अलग है। इसमें खारे पानी या सिरके में कुछ दिनों तक भिगोई बंदगोभी और अन्य सब्ज़ियाँ, सूअर का मांस और सुखाई हुई मछलियाँ शामिल हैं। यह एक 'तेल चाय' नाम की विचित्र चाय भी पीते हैं जिसे चाय के पत्तों को तलकर चावल के दानों के साथ घोलकर बनाया जाता है। तेल चाय के साथ अक्सर मूंगफलियाँ या चावल के पेड़े खाए जाते हैं।

झुआंग लोगों का अपना 'मो' (Mo) या 'शिगोंग' (Shigong) नामक धर्म है जिसमें पूर्वजों को पूजा जाता है। इस धर्म के पुजारियों को बू मो (Bu Mo) कहते हैं और इसके अपने मन्त्र और सूत्र हैं। मो धर्म में ब्रह्माण्ड की कृति करने वाले भगवान को बू लुओतुओ (Bu Luotuo) पुकारा जाता है और यह मान्यता है कि समस्त चीज़ें तीन मूल तत्वों - पानी, धरती और आकाश - के मिश्रण से बनी हैं।

## इन्हें भी देखें
* गुआंगशी
* ताई-कादाई भाषाएँ

## सन्दर्भ


श्रेणी:गुआंगशी
श्रेणी:चीन की जातियाँ
श्रेणी:एशिया की मानव जातियाँ
विमुखता ( ग्रह )

thumb|250px|right
स्थितीय खगोल विज्ञान में, दो खगोलीय पिंडों को विमुखता (Opposition) में होना कहा जाता है, जब किसी दिए गए स्थान (आमतौर पर पृथ्वी) से देखने पर, वे आकाश के विपरीत पक्ष पर होते है | एक ग्रह (या क्षुद्रग्रह या धूमकेतु) "विमुखता में" होना कहलाता है, जब पृथ्वी से देखने पर, यह सूर्य से विपरीत में होता है | विमुखता वरिष्ठ ग्रहों में ही होती है | विमुखता के लिए खगोलीय चिन्ह 20px है | 

विमुखता के दौरान एक ग्रह इस तरह नजर आता है : 
* यह लगभग सारी रात दिखाई देता है, सूर्यास्त के आसपास उदित, आधी रात के आसपास समापन और सूर्योदय के आसपास अस्त होता है |
* अपनी कक्षा के इस बिंदु पर यह मोटे तौर पर पृथ्वी से सबसे नजदीक होता है, जो इसे बड़े से बड़ा और अपेक्षाकृत अधिक चमकदार दिखाई देने वाला बनाता है |
* पृथ्वी से दिखने वाला आधा ग्रह तब पूरी तरह से प्रदीप्त होता है ("पूर्ण ग्रह") |
* विमुखता प्रभाव से पिंडों के खुरदरी सतहों से परिलक्षित प्रकाश बढ़ जाता है |

श्रेणी:खगोलशास्त्र
ली नदी (गुआंगशी प्रान्त)

[thumb|230px|[गुआंगशी प्रांत में ली नदी का रुख़ - यह उत्तर-पूर्व में गुइलिन शहर के पास से गुज़रने वाली नदी है]]
**ली जिआंग** या **ली** (漓江, Li River) दक्षिणी चीन के गुआंगशी प्रांत में बहने वाली एक नदी है। यह शिंगअन ज़िले (Xing'an) के माओएर पर्वतों में शुरू होकर दक्षिणी दिशा में गुइलिन, यांगशुओ और पिंगले शहरों से गुज़रती हुई निकलती है। पिंगले में दो और नदियाँ इसमें विलय हो जाती हैं और इस मिली-जुली नदी को गुइ नदी (Gui River) के नाम से जाना जाता है। यह नदी फिर शी नदी (Xi River) में मिलती है जो स्वयं आगे जाकर मोती नदी (Pearl River) में मिल जाती है।

## विवरण
ली और गुइ नदियों की मिलाकर कुल लम्बाई ४३७ किमी है और इसमें दोनों तरफ़ हरे-भरे पहाड़ नज़र आते हैं। यहाँ के पहाड़ चूने के पत्थर के बने हैं जिस से इनके अकार अजीब-ओ-ग़रीब नज़र आते हैं। इस तरह के आकारों को 'कार्स्ट' (Karst) कहा जाता है। यहाँ के लोग अक्सर नदी में मछलियों का शिकार करने के लिए पालतू जलकाग (cormorant) पक्षियों का प्रयोग करते हैं। ली नदी के ऊपरी भाग और शिआंग नदी के दरमियान प्रसिद्ध प्राचीन लिंगचू नहर (Lingqu) है। सन् २१४ ईसापूर्व में चिन राजवंश के ज़माने में बनी यह नहर मोती नदी के नदीमुख (डेल्टा) क्षेत्र को यांग्त्से नदी की वादी से जोड़ने के लिए बहुत अहम मानी जाती है।

## ली नदी के नज़ारे

File:Lijiang River, Guilin, 1988.jpg|१९८८ में गुइलिन शहर के पास ली नदी का दृश्य
File:Elephant Trunk Hill.jpg|ली नदी के साथ लगे इसे पहाड़ का नाम इसके अकार पर पड़ा है - हाथी सूंड पहाड़
File:Image at the Lijiang River.jpg|ली नदी का एक मोड़


## इन्हें भी देखें
* मोती नदी
* गुइलिन
* गुआंगशी
* शिआंग नदी

## सन्दर्भ


श्रेणी:मोती नदी (चीन)
श्रेणी:चीन की नदियाँ
श्रेणी:गुआंगशी
गुइ नदी

thumb|230px|इस नक़्शे में गुइ नदी देखी जा सकती है - यह उत्तर में गुइलिन शहर से शुरू होकर शुन नदी (Xun) के साथ मिलकर शी नदी (Xi) बनाती है
**गुइ जिआंग** या **गुइ** (桂江, Gui River) दक्षिणी चीन के गुआंगशी प्रांत में बहने वाली एक नदी है जो शी नदी (Xi River) की एक उपनदी है। गुइ नदी पिंगले ज़िले (Pingle) में ली नदी और अन्य छोटे झरनों के मिल जाने से बनती है। वूझोऊ शहर (Wuzhou) के पास यह शुन नदी (Xun River) में विलय करने के बाद शी नदी कहलाती है। कश्तियाँ ली नदी, गुइ नदी, शी नदी और फिर मोती नदी से होती हुई दक्षिण चीन सागर तक जा सकती हैं।

## इन्हें भी देखें
* ली नदी (गुआंगशी प्रांत)
* गुइलिन
* गुआंगशी

## सन्दर्भ


श्रेणी:मोती नदी (चीन)
श्रेणी:चीन की नदियाँ
श्रेणी:गुआंगशी
डैरन क्रिस

**डैरन एवरॅट क्रिस** () अमेरिकी अभिनेता, गायक, गीतकार, संगीतकार और वादक हैं। यह शिकागो में आधारित एक मीडिया और संगीत रंगमंच उत्पादन कंपनी स्टारकिड प्रोडक्शंस के संस्थापक सदस्य और 
सह-स्वामी भी हैं। यह मुख्यतः फॉक्स चैनल की कॉमेडी-ड्रामा टेलीविज़न शृंखला *[[ग्ली (टीवी श्रृंखला)|ग्ली]]* में अपनी एक समलैंगिक हाई स्कूल विद्यार्थी ब्लेन एंडरसन की निभाई गई भूमिका के लिए प्रसिद्ध हैं।

## बाहरी कड़ियाँ

* 
* 

श्रेणी:जीवित लोग
श्रेणी:कैलिफ़ोर्निया के अभिनेता
श्रेणी:अमेरिकी टेलिविज़न अभिनेता
श्रेणी:अमेरिकी फ़िल्म अभिनेता
श्रेणी:1987 में जन्मे लोग
नचार खेड़ा

**नचार खेड़ा** भारत के हरियाणा राज्य का एक गाँव है|

## गांव के बारे में जानकारी
* गांव नचार खेड़ा 
* डाकखाना दुजर्नपूर 
* जिला जीन्द 
* तहसील नरवाना
* खंड उचाना
* पिन 126152
* राज्य हरियाणा भारत

##### नचार के पड़ौसी गावं

काकड़ौद, दुर्जनपुर, सुरबरा, उदयपुर से सीमा लगती है। 

दनौदा, मतलौडा, मंगलपुर, डौहाना खेड़ा, लितानी, मखण्ड, उचाना, कुम्भा, छान, बनभौरी भी नजदीकी गांवो में माने जाते हैं।


## नचार खेड़ा के धामिर्क शथल


# जय दादा खेड़ा
# बाबा विचार पूरी 
# शिव मंदिर
# बुढ़ी माता
# बाहरली माता
# उचाना वाली माता
# बनभौरी माता
# सिरजनहार
# सूल्तान पीर

**नचार खेड़ा में प्रमुख डैरी**
 
* रिलांयस डैरी फुडस लि0 नचार खेड़ा
मैन गली चौपाल के पास राजेस डॉ॰ वाली दुकान
८९०१०४२५९५
* वीटा मिल्क डायरी

## सन्दर्भ
श्रेणी:हरियाणा के गाँव
उपाख्यान

**उपाख्यान** (उप + आख्यान) किसी बड़ी कहानी के अन्दर लिखी गई छोटी कहानी को कहते हैं। उदाहरण के रूप में महाभारत जैसे आदि ग्रंथ में कई छोटी-छोटी कहानियाँ या उपाख्यान मौजूद हैं।

## महाभारत के उपाख्यान
# शकुन्तला उपाख्यान
# ययाति उपाख्यान
# महाभिष उपाख्यान
# अणिमाण्डव्य
# व्युषिताश्व
# तपति उपाख्यान
# वशिष्ठ उपाख्यान
# और्व उपाख्यान
# पंचेन्द्र उपाख्यान
# सुन्द-उपसुन्द उपाख्यान
# सार्ंगक उपाख्यान
# सौभवध उपाख्यान
# नलोपाख्यान
# अगस्त्य उपाख्यान
# ऋष्याशृंग उपाख्यान
# कार्तवीर्य उपाख्यान (जामदग्न्य)
# शुकन्या उपाख्यान
# मान्धातृ उपाख्यान
# जन्तु उपाख्यान
# श्येन-कपोतीय उपाख्यान
# अष्टावक्रीय उपाख्यान
# यवक्रीत उपाख्यान
# वैन्य उपाख्यान
# मत्स्य उपाख्यान
# माण्डूक उपाख्यान
# इन्द्रद्युम्न उपाख्यान
# धुन्धुमार उपाख्यान
# पतिव्रता उपाख्यान
# मुद्गल उपाख्यान
# रामोपाख्यान
# सावित्री उपाख्यान
# आरणेयम् उपाख्यान
# इन्द्रविजय उपाख्यान
# अम्बा उपाख्यान
# विश्व उपाख्यान
# त्रिपुर उपाख्यान
# कर्ण-शाल्य-संवाद उपाख्यान या हंस-काकीय उपाख्यान
# इन्द्र-नमुचि उपाख्यान
# वृद्ध-कुमारी उपाख्यान
# षोडशराज उपाख्यान
# नारद-पार्वत उपाख्यान
# राम उपाख्यान
# मुचुकुन्द उपाख्यान
# उष्ट्रग्रीवा उपाख्यान
# दण्ड-उत्पत्ति-कथन उपाख्यान
# ऋषभ-गीता उपाख्यान (सुमित्र उपाख्यान)
# कपोत उपाख्यान
# कृतघ्न उपाख्यान
# जापक उपाख्यान
# चिरकारि उपाख्यान
# कुण्डधार उपाख्यान
# नारायणीय-हयशिर उपाख्यान
# ऊँचवृत्ति उपाख्यान
# सुदर्शन उपाख्यान
# विश्वमित्र उपाख्यान
# भंगाश्वन उपाख्यान
# उपमन्यु उपाख्यान
# मतंग उपाख्यान
# वीतहव्य उपाख्यान
# विपुला उपाख्यान
# च्यवन उपाख्यान
# नृग उपाख्यान
# नचिकेत उपाख्यान
# कीट उपाख्यान
# उतंक उपाख्यान (या उत्तंक उपाख्यान)
# नकुल उपाख्यान
# यक्ष प्रश्न आख्यान

## इन्हें भी देखें
*आख्यान
*इतिहास
*अट्टकथा
*कथा
*चरित

## बाहरी कड़ियाँ
*भारतीय कथा परंपरा (राधावल्लभ त्रिपाठी)

श्रेणी:भारतीय साहित्य
द लीजेंड ऑफ़ स्पायरो: अ न्यु बिगिनिंग

**द लीजेंड ऑफ़ स्पायरो: अ न्यु बिगिनिंग** (अंग्रेज़ी: **The Legend of Spyro: A New Beginning**) में पहली बार खेल द लीजेंड ऑफ़ स्पायरो त्रयी. इसके लिए जारी किया गया था: प्लेस्टेशन 2, Gamecube, Xbox, Game Boy Advance, Nintendo DS, मोबाइल फोन और Xbox Originals.

क्रोम स्टुडिओ घर कंसोल और Game Boy Advance संस्करणों विकसित की है, विस्मित मनोरंजन गया है विकसित Nintendo DS संस्करण और द माइटी त्रोग्लोद्य्तेस गया है विकसित मोबाइल फोन संस्करण.

## वॉयस प्रतिभा
* इलाइज़ा वुड यथा: **स्पायरो**
* डेविड कुदाल यथा: **स्पार्क्स**
* गेरी ओल्डमन यथा: **इग्नितुस**
* क्री सम्मर यथा: **सिनेडेर**
* जेफ बेनेट यथा: **सायरिल** / **फ़्लैश (स्पार्क्स पिताजी)** / **मोले-याई** / **अपर आवाज़ें**
* वैनेसा मार्शल यथा: **नीना (स्पार्क्स मदर)**
* कोरी बर्टन यथा: **वोल्तीर** / **एक्सहास्य** / **अपर आवाज़ें**
* केविन माइकल रिचर्डसन यथा: **तेर्रदोर** / **कंडक्टर**
* फिल लामार यथा: **केन** / **अपर आवाज़ें**
* जेस हरनेल यथा: **अपर आवाज़ें**
* क्रिस बॉर्डर्स यथा: **अपर आवाज़ें**

श्रेणी:स्पायरो द ड्रैगन वीडियो गेम्स
विनोना रायडर

**विनोना रायडर** (जन्म **विनोना लौरा होरोविट्ज़** (); 29 अक्टूबर 1971) एक अमेरिकी अभिनेत्री है। उन्होंने अपने फ़िल्म करियर की शुरुआत 1986 में बनी फ़िल्म *लुकास* से की थी। रायडर का पहला मुख्य किरदार टिम बर्टन की फ़िल्म *[[:en:Beetlejuice|बीटलजूस]]* (1988) में एक गोथ युवा का था जिसके लिए उन्हें काफ़ी सराहा गया। इसके बाद अन्य कई फ़िल्म व टेलीविजन कार्यक्रमों में अभिनय करने के बाद रायडर फ़िल्म *[[:en:Heathers|हेदर्स]]* (1989) में दिखी जो एक हाई स्कुल में युवा आत्महत्या के विवादस्पद विषय पर बनी थी।

कई फ़िल्मों में भिन्न-भिन्न प्रकार के किरदार साकार ने के बाद उन्हें १९९३ में *[[:en:The_Age_of_Innocence_(1993_film)|द एज ऑफ़ इनोसंस]]* (1993) के लिए सर्वश्रेष्ठ सह-अभिनेत्री का गोल्डन ग्लोब पुरस्कार व अकादमी पुरस्कार नामांकन प्राप्त हुआ। इसके साठ ही उन्हें अगले वर्ष *लिटल वुमन* के लिए सर्वश्रेष्ठ अभिनेत्री का अकादमी पुरस्कार नामांकन मिला। २००० में रायडर को उनके नाम का सितारा होलिवूड में वाक ऑफ़ फेम में दिया गया।

रायडर की निजी ज़िंदगी को मिडिया द्वारा काफ़ी प्रकाशित किया गया है। जॉनी डेप के साथ उनके संबंध को १९९० में काफ़ी प्रसिद्धी मिली। २००१ में चोरी के आरोप के चलते उन्हें अभिनय से चार वर्ष का विराम लेना पड़ा। २००६ में वे *[[स्टार ट्रेक (फ़िल्म)|स्टार ट्रेक]]* व *[[ब्लैक स्वान]]* जैसी फ़िल्मों से पुनः बड़े पर्दे पर आई. २०१० में उन्हें दो स्क्रीन एक्टर्स गिल्ड अवार्ड्स का नामांकन *व्हेन लव इस नॉट इनफ: द लोईस विल्सन स्टोरी* और *ब्लैक स्वान* के लिए मिला।
## सन्दर्भ

## बाहरी कड़ियाँ
* 

श्रेणी:1971 में जन्मे लोग
श्रेणी:अमेरिकी फ़िल्म अभिनेता
श्रेणी:जीवित लोग
मोती नदी

thumb|230px|मोती नदी मंडल का नक़्शा
**मोती नदी** या **झू नदी** (珠江, झू जिआंग; Pearl River) दक्षिणी चीन की एक मुख्य नदी है जिसका एक विस्तृत उपनदियों का मंडल है और दक्षिण चीन सागर के साथ एक बड़ा नदीमुख (डेल्टा) क्षेत्र है। इसमें तीन नदियाँ - शी नदी (Xi River, यानि 'पश्चिमी नदी'), बेई नदी (Bei River, यानि 'उत्तरी नदी') और दोंग नदी (Dong River, यानि 'पूर्वी नदी') - मिलकर नदीमुख बनती हैं, इसलिए इन्हें एक ही मोती नदी मंडल का हिस्सा मन जाता है। अगर शी नदी के सुदूर छोर से समुद्र तक की लम्बाई देखी जाए तो मोती नदी २,४०० किमी लम्बी है, जो इसे यांग्त्से नदी और पीली नदी (उर्फ़ ह्वांग हो) के बाद चीन की तीसरी सबसे लम्बी नदी बना देती है। मोती नदी का कुल जलसम्भर क्षेत्रफल ४,०९,४८० वर्ग किमी है जो अधिकतर चीन में है लेकिन जिसका एक अंश उत्तरी वियतनाम में भी आता है। ग्वांगझोउ शहर से गुज़रते हुए इस नदी के नीचे मोती के रंग वाले असंख्य शंख पड़े नज़र आते हैं, जिस से इसका नाम 'मोती नदी' पड़ा है। इस नदी मंडल के इर्द-गिर्द भारी आबादी, उद्योग और जल-यातायात की वजह से इस नदीमुख का पानी बहुत प्रदूषित है।

## मोती नदी के नज़ारे

File:Pearl river, Guangzhou.JPG|ग्वांगझोउ शहर में मोती नदी
File:Pearlriver.jpg|ग्वांगझोउ में रात को मोती नदी का दृश्य
File:Dongguan007.jpg|झेनयुआन क़िले से हूमेन पुल का दृश्य
File:Yelin-Island-view-of-Zhuhai-and-Jiuzhou-Islands-0718.jpg|मोदी नदी के नदीमुख पर झुहाई और जिउझोऊ द्वीप का दृश्य


## इन्हें भी देखें
* ग्वांगझोउ
* शी नदी

## सन्दर्भ


श्रेणी:मोती नदी (चीन)
श्रेणी:चीन की नदियाँ
शी नदी

thumb|230px|मोती नदी मंडल का नक़्शा, जिसमें शी नदी (Xi) देखी जा सकती है
thumb|230px|झाओचिंग में शी नदी (शी जिआंग)
**शी नदी** या **शी जिआंग** (西江, शी जिआंग; Xi River) दक्षिणी चीन की एक नदी है जो प्रसिद्ध मोती नदी की पश्चिमी उपनदी है। चीनी भाषा में 'शी' (西, Xi) का मतलब 'पश्चिमी' और 'जिआंग' (江, Jiang) का मतलब 'नदी' होता है। यह गुआंगशी प्रांत के वूझोऊ (Wuzhou) शहर में गुइ नदी और शुन नदी के विलय से बनती है और पूर्व में गुआंगदोंग प्रांत से गुज़रकर मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ बेई नदी (Bei River, यानि 'उत्तरी नदी') और दोंग नदी (Dong River, यानि 'पूर्वी नदी') हैं, लेकिन इन तीनों में शी नदी ही सबसे लम्बी है। शी नदी मंडल की कुल लम्बाई २,१९७ किमी है और इसमें पानी के बहाव की तादाद चीन की सभी नदियों में सिर्फ़ यांग्त्से नदी के बाद दूसरे स्थान पर है। शी नदी की पूरी लम्बाई पर किश्तियाँ चल सकती हैं और यह सागर से काफ़ी दूर तक दक्षिणी चीन के अन्दर जल-यातायात का एक महत्वपूर्ण मार्ग है।

## इन्हें भी देखें
* मोती नदी
* गुइ नदी

## सन्दर्भ


श्रेणी:मोती नदी (चीन)
श्रेणी:चीन की नदियाँ
बेई नदी

thumb|230px|मोती नदी मंडल का नक़्शा, जिसमें बेई नदी (Bei) देखी जा सकती है
thumb|230px|बेई नदी पर बाईमियाओ पुल
**बेई नदी** या **बेई जिआंग** (北江, बेई जिआंग; Bei River) दक्षिणी चीन की एक नदी है जो प्रसिद्ध मोती नदी की उत्तरी उपनदी है। चीनी भाषा में 'बेई' (北, Bei) का मतलब 'उत्तरी' और 'जिआंग' (江, Jiang) का मतलब 'नदी' होता है। यह उत्तरी गुआंगदोंग प्रांत में एक ६३ किमी लम्बी नदी है जो मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ शी नदी (Xi River, यानि 'पश्चिमी नदी') और दोंग नदी (Dong River, यानि 'पूर्वी नदी') हैं।

## इन्हें भी देखें
* मोती नदी
* गुआंगदोंग
* शी नदी

## सन्दर्भ


श्रेणी:मोती नदी (चीन)
श्रेणी:चीन की नदियाँ
दोंग नदी

thumb|230px|मोती नदी मंडल का नक़्शा, जिसमें दोंग नदी (Dong) देखी जा सकती है
thumb|230px|हेयुआन शहर में दोंग नदी
**दोंग नदी** या **दोंग जिआंग** (东江, दोंग जिआंग; Dong River) दक्षिणी चीन की एक नदी है जो प्रसिद्ध मोती नदी की पूर्वी उपनदी है। चीनी भाषा में 'दोंग' (东, Dong) का मतलब 'पूर्वी' और 'जिआंग' (江, Jiang) का मतलब 'नदी' होता है। यह नदी है मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ बेई नदी (Xi River, यानि 'पश्चिमी नदी') और बेई नदी (Bei River, यानि 'उत्तरी नदी') हैं। हाँग काँग महानगर में इस्तेमाल होने वाले पानी का ७०% से ज़्यादा हिस्सा इसी नदी से आता है और हाँग काँग की सरकारें १९६५ से दोंग नदी का पानी गुआंगदोंग प्रांत से ख़रीदती चली आई हैं।

## इन्हें भी देखें
* मोती नदी
* हाँग काँग
* गुआंगदोंग
* शी नदी

## सन्दर्भ


श्रेणी:मोती नदी (चीन)
श्रेणी:चीन की नदियाँ
श्रेणी:हाँगकाँग
सिलंग

**सिलंग** या **ख़ुशबूदार ओज़मैनथस** (अंग्रेज़ी: Sweet Osmanthus) एक प्रकार का पुष्पीय पौधा है, जो एशिया के शीतोष्ण कटिबन्ध (टेम्परेट ज़ोन) के गर्म भागों में, कॉकस क्षेत्र से लेकर जापान तक उगता है। भारत में यह हिमालय क्षेत्र में मिलता है और इसका प्रयोग बग़ीचों में ख़ुशबू के लिए किया जाता है क्योंकि इसके फूलों में पकी हुई ख़ुबानी से मिलती-जुलती एक लुभावनी सुगंध होती है। कुमाऊँ में इसका प्रयोग कपड़ों को कीड़ों द्वारा खाए जाने से बचने के लिए भी किया जाता है। चीन में इसके फूलों की चाय बनाई जाती है।

## इन्हें भी देखें
* कुमाऊँ मण्डल
* ख़ुबानी

## सन्दर्भ


श्रेणी:ओज़मैनथस
श्रेणी:फूल
गुइलिन

thumb|220px|गुइलिन का एक नज़ारा
[thumb|220px|[चीन के गुआंगशी प्रान्त में गुइलिन (पीले रंग वाला विभाग)]]
**गुइलिन** (桂林, Guilin) जनवादी गणराज्य चीन के दक्षिण में स्थित गुआंगशी प्रांत के पूर्वोत्तरी भाग में ली नदी के पश्चिमी किनारे पर स्थित एक विभाग का दर्जा रखने वाले शहर का नाम है। चीनी भाषा में इस शहर के नाम का मतलब 'सिलंग के वन' है क्योंकि इस नगर में बहुत से सिलंग के बेहद ख़ुशबूदार फूलों वाले वृक्ष पाए जाते हैं। 

## विवरण
यह नगर हमेशा से अपने सौन्दर्य के लिए प्रसिद्ध रहा है। सन् २०१० में इसकी आबादी १३.४ लाख अनुमानित की गई थी और यहाँ हान, झुआंग, याओ, हुई, मियाओ और दोंग जाति के समुदाय रहते हैं। यहाँ गर्म और नम गर्मियाँ होती हैं और जुलाई-अगस्त में औसत अधिकतम तापमान ३३ सेंटीग्रेड है। सर्दियाँ ज़्यादा कड़क नहीं होती और जनवरी में औसत न्यूनतम तापमान ५ सेंटीग्रेड है। यहाँ आमतौर पर बर्फ़ नहीं पड़ती लेकिन कभी-कभार गिर भी जाती है।

## खानपान
गुइलिन अपने खानपान के लिए भी जाना जाता है। यहाँ के तीन व्यंजन 'गुइलिन के तीन ख़ज़ाने' कहलाते हैं -
* **गुइलिन मिरचीदार चटनी** - ख़मीर वाले सोयाबीन, लहसुन और मिरची की बनी चटनी (सौस)
* **गुइलिन सानहुआ जिउ** - चावल की बनी शराब
* **गुइलिन अचारी टोफू** - नमाक और चावल की मदिरा में भिगोकर ख़मीरा चढ़वाया हुआ टोफू

यहाँ चावल के एक विशेष नूडल्ज़ भी बनते हैं जिन्हें घोड़े के मांस के साथ बनाया जाता है। कहा जाता है कि चिन राजवंश के ज़माने में जब उनकी फ़ौजों ने इस इलाक़े पर क़ब्ज़ा जमाया तो उनके सैनिक यहाँ का स्थानीय खाना पचा नहीं पाए और उनके पेट ख़राब रहने लगे। उस समय यहाँ इन चावल के नूडलों का आविष्कार किया गया। पर्यटक अक्सर इन्हें खाते हैं और यह बिना अश्व-मांस के भी मिल सकते हैं। यहाँ एक ज़ोंगज़ी (zongzi) नामक व्यंजन भी मिलता है जो अच्छे पके चावलों और मूंग को एक साथ पिचका के केले के पत्तों में लपेटकर बनाया जाता है।

## गुइलिन के नज़ारे

Image:Guilin_Scenery.jpg|गुइलिन का दृश्य
Image:Rio li Guilin02.jpg|गुइलिन के चूने के पत्थर
Image:Pagodas en el lago Shanhu guilin.jpg|गुइलिन के पगोडे
Image:Guilin.jpg|पारंपरिक गाना-बजाना
Image:SevenStarParkNorthEnter.JPG|सात तारा बाग़
Image:Guilin-distance-shot-with-tower.jpg|दूर से गुइलिन
Image:Guilin4.jpg|एक सड़क
Image:Guilin Campus Pagoden.jpg|पगोडे


## इन्हें भी देखें
* ली नदी (गुआंगशी प्रांत)
* गुआंगशी
* सिलंग

## सन्दर्भ


श्रेणी:चीन के शहर
श्रेणी:गुआंगशी के शहर
श्रेणी:गुआंगशी
कल्याण स्वामी

thumb|कल्याण स्वामी समाधी मंदिर
## आरंभिक जीवन
बाभूलगाव के पटवारी कृष्णाजीपंत कुलकर्णी तीर्थयात्रा करते हुए कोल्हापुर को आए। वहाँ उनका विवाह पाराजीपन्त कुलकर्णी की बहन से हुआ। उन्हें तिन अपत्य हुए 
अम्बाजी, दत्ताजी और एक बेटी|कुछ समय बाद कृष्णाजीपंत आगे की तीर्थयात्रा के लिए निकल पड़े|उसी समय समर्थ रामदास जी के कीर्तन श्री महालक्ष्मी के मंदिर में कोल्हापुर को चल रहे थे। इसी अवसर का लाभ उठाते हुए पाराजी पन्त ने स्वयं, अपनी बहन और उसके बेटोंके साथ समर्थ रामदास जी का अनुग्रह लिया। समर्थ ने धर्मकार्य के लिए अम्बाजी को मांग लिया। इसके बाद अम्बाजी, दत्ताजी और उनकी माता समर्थ के साथ चल पड़े|रास्ते में समर्थ रामदास जी ने शिरगाव को एक मठ स्थापन किया। वहाँ दत्ताजी को मठपति नियुक्त करके माता की सेवा और गृहस्थधर्म पालन करने का आदेश दिया। वाही आगे दत्तात्रय स्वामी नाम से विख्यात हुए|किन्तु अम्बाजी ने पूरा जीवन समर्थ की सेवा में अर्पित कर दिया। उन्ही का नाम 'कल्याण स्वामी' है।

श्रेणी:आध्यात्मिक गुरु
टिम बर्टन

**टिमोथी विलियम "टिम" बर्टन** (; जन्म २५ अगस्त १९५८) एक अमेरिकी फ़िल्म निर्देशक, फ़िल्म निर्माता, लेखक व कलाकार है। वह *बीटलजूस*, *एड्वर्ड सीज़रहैंड्स*, *द नाइटमेयर बिफोर क्रिसमस*, *एड वुड*, *स्लीपी हॉलो*, *कॉर्प्स ब्राइड* और *[[स्विनी टोड्ड: द डीमन बार्बर ऑफ फ्लिट स्ट्रिट|स्वीनी टॉड: द डीमन बार्बर ऑफ फ्लीट स्ट्रीट]]* जैसी अँधेरी फ़िल्मों व ब्लाकबस्टर फ़िल्मों, जैसे *पी-वी का बड़ा रोमांच*, *[[बैटमैन (1989 फ़िल्म)|बैटमैन]]*, *[[प्लैनेट ऑफ़ द एप्स]]*, *[[:en:Charlie_and_the_Chocolate_Factory_(film)|चार्ली और चॉकलेट का कारखाना]]* और *[[ऐलिस इन वण्डरलैण्ड (२०१० चलचित्र)|ऐलिस इन वण्डरलैण्ड]]* के लिए लोकप्रिय है।

## बाहरी कड़ियाँ
* बर्टन की अधिकृत वेबसाइट
* 

श्रेणी:1958 में जन्मे लोग
श्रेणी:अमेरिकी फिल्म निर्देशक
श्रेणी:जीवित लोग
श्रेणी:अमेरिकी कथा लेखक
टोफ़ू

[thumb|230px|[चीन के हाइनान प्रान्त के हाइकोऊ शहर में बिकता हुआ तोफू]]

**तोफू**, **सोया पनीर** या **सोया दही** () यह सोया दूध को जमाकर और फिर परिणामी दही को विभिन्न कोमलता के ठोस श्वेत पिण्डों में दबाकर प्रस्तुत खाद्य है।  यह कौशेय, नरम, दृढ़, अति दृढ़ या अत्यधिक दृढ़ हो सकता है। बनावट की इन व्यापक श्रेणियों के अलावा, तोफू की कई किस्में हैं। इसका स्वाद हल्का होता है, इसलिए इसे नमकीन और मीठे व्यंजनों में प्रयोग किया जा सकता है। पकवान और उसके स्वादों के अनुरूप इसे अक्सर मसालेयुक्त किया जाता है। अपने स्पंजी बनावट के कारण यह स्वाद को अच्छी तरह से अवशोषित लेता है। यह पूर्वी एशियाई और दक्षिण पूर्व एशियाई व्यंजनों का एक पारम्परिक घटक है, और चीन में 2,000 से अधिक वर्षों से इसका सेवन किया जाता रहा है। 
## इन्हें भी देखें
* सोया दूध
* पनीर
## बाहरी कड़ियाँ
*मांसाहार का बेहतर विकल्प सोया पनीर 'टोफू'
*तीन लाख रुपये के निवेश से शुरू करें टोफू (Soya Paneer) बिजनेस, होगी लाखों की कमाई
*क्या पनीर से अधिक फायदेमंद टोफू है, जानें किसके लिए क्या है बेहतर
*केवल दस रुपए में बनाएँ २०० ग्राम पनीर
*टोफू की मसालेदार स्वादिष्ट भुर्जी 
10/10/2019 by archet
## सन्दर्भ

श्रेणी:व्यंजन
श्रेणी:सोयाबीन
नाननींग

thumb|220px|नाननींग का एक नज़ारा
[thumb|220px|[चीन के दक्षिणी गुआंगशी प्रान्त में नाननींग (पीले रंग वाला विभाग)]]
**नाननींग** (南宁, Nanning) जनवादी गणराज्य चीन के दक्षिण में स्थित गुआंगशी प्रांत की राजधानी और सबसे बड़ा शहर है। यह उस प्रान्त के मध्य भाग में योंग नदी (Yong River) के किनारे स्थित है जो शी नदी की एक मुख्य उपनदी है। नाननींग को 'हरा शहर' भी कहा जाता है क्योंकि यह वृक्ष-पौधों से हराभरा है। चीनी भाषा में 'नान नींग' का मतलब 'दक्षिणी शान्ति' है। चीन की प्रशासन प्रणाली में नाननींग एक विभाग-स्तरीय शहर का दर्जा रखता है। नाननींग वियतनाम की सीमा से सिर्फ़ १६० किमी दूर है इसलिए बहुत से पर्यटक वियतनाम से आते-जाते इस शहर से गुज़रते हैं।

## विवरण
सन् २०१० में इसकी आबादी ६६,६१,६०० अनुमानित की गई थी और यहाँ हान, झुआंग, याओ, हुई, मियाओ और दोंग जाति के समुदाय रहते हैं। यहाँ गर्म और नम गर्मियाँ होती हैं और जुलाई-अगस्त में औसत अधिकतम तापमान ३३ सेंटीग्रेड है। सर्दियाँ ज़्यादा कड़क नहीं होती और जनवरी में औसत न्यूनतम तापमान १० सेंटीग्रेड है। कभी-कभार पाला तो पड़ता है लेकिन बर्फ़ कभी नहीं। यह शहर योंग नदी के किनारे बसा हुआ है जो आगे चलकर यु नदी में और फिर शी नदी में मिल जाती है। इसके ज़रिये छोटी किश्तियों से ग्वांगझोऊ तक आया-जाया सकता है। शहर में बहुत से बादाम के पेड़ हैं और गुड़हल (जपा या हाईबिस्कस) के झाड़ जगह-जगह दिखते हैं।

## गुइलिन के नज़ारे

File:NanningStreet.jpg|सड़क
File:Nanning Station.jpg|रेलवे स्टेशन
File:NICEC (Nanning).jpg|प्रदर्शन मैदान
File:Fountain on Minzu Dadao, Nanning.jpg|मिन्ज़ू दादाओ (राष्ट्रीय मार्ग) पर फ़व्वारा
File:Chinese-phoenix-from-nanning.jpg|एक बाग़ में अमरपक्षी (फ़ीनिक्स) की मूर्ती


## इन्हें भी देखें
* गुआंगशी
* शी नदी

## सन्दर्भ


श्रेणी:चीन के शहर
श्रेणी:गुआंगशी के शहर
श्रेणी:गुआंगशी
मिशन इम्पॉसिबल (बहुविकल्पी)

यह एक बहुविकल्पी पृष्ठ है।
मिशन इम्पॉसिबल के नाम से निम्नलिखित पृष्ठ मौजूद है:
## फिल्म एवं टेलीविज़न
* *[[मिशन: इम्पॉसिबल]]*, १९६६ की मुख्य टेलीविज़न शृंखला।
* ''मिशन: इम्पॉसिबल'', १९८८ के टेलीविज़न शृंखला।
* ''मिशन: इम्पॉसिबल'' (फ़िल्म शृंखला), जिसमे टॉम क्रूज़ मुख्य भूमिका में है।
** ''मिशन: इम्पॉसिबल'' १९९६ में बनी फ़िल्म।
** *[[मिशन: इम्पॉसिबल II]]* २००० में बनी फ़िल्म।
** *[[मिशन: इम्पॉसिबल III]]* २००६ में बनी फ़िल्म।
** *[[मिशन: इम्पॉसिबल - गोस्ट प्रोटोकॉल]]* २०११ में बनी फिल्म।
***[[मिशन: इम्पॉसिबल – रोग नेशन]]* २०१५ में बनी फिल्म।
***[[मिशन: इम्पॉसिबल - फॉलआउट]]* २०१८ में बनी फिल्म।
श्रेणी:बहुविकल्पी शब्द
मिशन: इम्पॉसिबल (फ़िल्म शृंखला)

**''मिशन: इम्पॉसिबल'' फ़िल्में** एक्शन फ़िल्मों की शृंखला है जो इसी नाम की टेलीविजन शृंखला पर आधारित है। फ़िल्म में टॉम क्रूज़ इथन हंट, एक आईएमएफ़ एजंट, की भूमिका में है। यह शृंखला विश्व की १२वि सर्वाधिक कमाई वाली फ़िल्म शृंखला है।

## फ़िल्में
### ''मिशन: इम्पॉसिबल''

१९९६ में बनी इस फ़िल्म में इथन हंट पर अपने साथी आईएमएफ़ एजंटों की हत्या के साथ ही सरकारी रहस्यों को एक अंतर्राष्ट्रीय गुन्हेगार "मैक्स" को बेचने का आरोप लागा कर फसाया जाता है।

### ''मिशन: इम्पॉसिबल II''

२००० में बनी इस फ़िल्म में इथन हंट न्यह नोर्दोफ़-हाल को एक पूर्व आईएमएफ़ एजंट की जानलेवा वायरस छोड़ने की योजना नाकाम करने के लिए उसके पीछे भेजता है।

### ''मिशन: इम्पॉसिबल III''

२००६ में बनी इस फ़िल्म में इथन हंट, जो अब निवृत्त हो चूका है व जिसकी शादी होने वाली है, एक टीम का गठन करता है ताकि वह एक हथियारों के व्यापारी को एक खतरनाक वस्तु "द रैबिट्स फूट" बेचने से रोक सके।

### ''मिशन: इम्पॉसिबल - गोस्ट प्रोटोकॉल''

२०११ में बनी इस फ़िल्म में इथन हंट व पुरे आईएमएफ़ पर क्रेमलिन विस्फ़ोट का आरोप लगाया जाता है।

### ''मिशन: इम्पॉसिबल - फॉलआउट''

फिल्म 27 जुलाई 2018 को सिनेमाघरों में प्रदर्शित होगा और उसी दिन ही ये रियलआईडी 3डी, आईमैक्स 3डी आदि में भी आ जाएगा।

### ''मिशन: इम्पॉसिबल - डेड रेकनिंग पार्ट वन''

## इन्हें भी देखें
* जुरासिक पार्क फ्रैंचाइजी
* वॉर ऑफ़ द प्लेनेट ऑफ़ द एप्स

## सन्दर्भ

श्रेणी:फ़िल्म शृंखला
सिमोन पेग्ग

**सिमोन पेग्ग** () (जन्म **सिमोन जॉन बकिंघम**; १४ फ़रवरी १९७०) एक अंग्रेज़ अभिनेता, हास्य कलाकार, फ़िल्म निर्माता व निर्देशक है। उन्होंने *[[स्टार ट्रेक (फ़िल्म)|स्टार ट्रेक]]* में स्कॉटी की व *[[मिशन: इम्पॉसिबल III]]* और *[[मिशन: इम्पॉसिबल - घोस्ट प्रोटोकॉल|मिशन: इम्पॉसिबल - गोस्ट प्रोटोकॉल]]* में बेंजी डन की भूमिका निभाई है। इसके साथ ही उन्होंने *[[द एडवेंचर्स ऑफ़ टिनटिन]]* में थोम्पसंस को आवाज़ दी है।

## सन्दर्भ

## बाहरी कड़ियाँ

* 
* 

श्रेणी:1970 में जन्मे लोग
श्रेणी:अभिनेता
श्रेणी:गायक
श्रेणी:लेखक
जेरेमी रेनर

**जेरेमी ली रेनर** (; जन्म ७ जनवरी १९७१) एक अमेरिकी अभिनेता व संगीतकार ह। उन्हें *द हार्ट लोकर* के लिए सर्वश्रेष्ठ अभिनेता का अकादमी पुरस्कार नामांकन प्राप्त हुआ था। इसके साथ ही *द टाउन* फ़िल्म के उनके जेम्स कफलिन के पात्र को २०१० के सर्वश्रेष सह-अभिनेता का अकादमी पुरस्कार नामांकन व इसी श्रेणी में एसएजी अवार्ड्स व गोल्डन ग्लोब पुरस्कार नामांकन भी प्राप्त हुए।

## बाहरी कड़ियाँ

श्रेणी:अभिनेता
पौला पैटन

**पौला मैक्सिन पैटन** (; जन्म ५ दिसम्बर १९७५) एक अमेरिकी अभिनेत्री है। वे *आइडलवाइल्ड* (२००६), *देजा वू* (२००६), *मिरर्स* (२००८), *स्विंग वोट* (२००८), *प्रिशियस* (२००९), *जस्ट राईट* (२०१०), *जम्पंग ब्रूम* (२०११) और *[[मिशन: इम्पॉसिबल - घोस्ट प्रोटोकॉल|मिशन: इम्पॉसिबल - गोस्ट प्रोटोकॉल]]* (२०११) में अभिनय कर चुकी है।

## बाहरी कड़ियाँ
* 
* अधिकृत वेबसाइट

श्रेणी:अमेरिकी अभिनेत्री
श्रेणी:जीवित लोग
श्रेणी:1975 में जन्मे लोग
मिशेल मोनाघन

**मिशेल लिन मोनाघन** (; जन्म २३ मार्च १९७६) एक अमेरिकी अभिनत्री है जो *[[मिशन: इम्पॉसिबल III]]*, *किस किस बैंग बैंग*, *गोन बेबी गोन*, *मेड ऑफ़ ऑनर*, *द हार्टब्रेक किड*, *ईगल आई* और *[[सोर्स कोड]]* में अभिनय के लिए जानी जाती है।

## बाहरी कड़ियाँ

श्रेणी:अमेरिकी अभिनेत्री
श्रेणी:जीवित लोग
श्रेणी:1976 में जन्मे लोग
मिशन: इम्पॉसिबल (फ़िल्म)

***मिशन: इम्पॉसिबल*** () १९९६ में बनी एक्शन थ्रिलर फ़िल्म है जिसका निर्देशन ब्रायन डी पाल्मा ने किया है व टॉम क्रूज़ इसमें मुख्य भूमिका में है। यह इसी नाम की टेलीविजन शृंखला की कहानी आगे बढाती है जिसमे नया एजंट इथन हंट अपनी हत्या की गई आईएमएफ़ टीम के हत्यारे व सीआईए में मौजूद गद्दार कर पर्दाफाश करने की कोशिश करता है। यह मिशन: इम्पॉसिबल फ़िल्म शृंखला की पहली फ़िल्म है।

## पात्र
* टॉम क्रूज़ - इथेन हंट
* जॉन वोइट - जिम फेलेप्स
* इमैनुअल बर्ट - क्लेयर फेलेप्स
* क्रिस्टिन स्कॉट थोमस - सराह डेविस
* जिन रेनो - फ्रेंज़ क्रेगर
* विंग र्हेम्स - लूथर स्टिकल
* वेनेसा रेडग्रेव - मैक्स
* हेनरी चेरनी - इउजिन किटरीज
* केरल डोबरी - माथियास
* डेल डाय - फ्रैंक बर्नेस
* इन्गेबोर्गा दप्कुनैते - हनाह विलियम्स

## बाहरी कड़ियाँ
* 

श्रेणी:मिशन: इम्पॉसिबल
टर्मिनेटर (फ़्रैंचाईज़ी)

***टर्मिनेटर*** शृंखला एक काल्पनिक विज्ञान फ़्रैंचाईज़ी है जिसमे फ़िल्मों की शृंखला शामिल है जिसके अंतर्गत स्कायनेट की कृत्रिम बुद्धिमत्ता के मशीनी नेटवर्क के खिलाफ़ जॉन कॉनर और उसके विद्रोही सिपाही मानवों के लिए लड़ते हैं।

स्कायनेट कई टर्मिनेटरों के मॉडल बनाकर भूतकाल में भेजता है ताकि वह जॉन कॉनर को मार सके। फ़िल्म में मुख्यतः टर्मिनेटर की भूमिका अर्नोल्ड श्वार्ज़नेगर ने निभाई है। इसकी नवीनतम फ़िल्म *[[टर्मिनेटर सैल्वेशन|टर्मिनेटर: सैल्वेशन]]* है जिसे २००९ में रिलीज़ किया गया था।

## फिल्म

## बाहरी कड़ियाँ
*

श्रेणी:फ़िल्म शृंखला
श्रेणी:काल्पनिक विज्ञान
श्रेणी:टर्मिनेटर
श्रेणी:मीडिया फ्रेंचाइजी
राजासत्करण

हिंदू विधि के अनुसार **राजासत्करण** (escheat) उस अवस्था में होता है जब वारिस न होने के कारण संपत्ति राज्य की हो जाती है। जहाँ राज राजसात्करण के अनुसार किसी संपत्ति का दावा करता है, वहाँ यह सिद्ध करने का भार राज्य पर आ पड़ता है कि अंतिम स्वामी मरते समय कोई वारिस नहीं छोड़ गया था।

इस संबंध में मनु की व्यवस्था यह है कि जहाँ कहीं भी वारिस नहीं होगा वहाँ संपत्ति राज्य के अधिकार में चली जाएगी। परंतु यह नियम किसी ब्राह्मण की संपत्ति पर लागू नहीं होगा। इस निदेश के प्रसंग में कलेक्टर ऑव मसूलीपत्तम बनाम कवेली वेंकट 1860 (8 मूर्स इंडियन अपील्स 500) का मामला उल्लेखनीय है, जहाँ इस निदेश को मान्यता नहीं दी गई। इसमें ब्राह्मण जाति के एक ऐसे हिंदू की संपत्ति के राजसात्करण के रूप में राज्य द्वारा लिए जाने के अधिकार के बारे में आपत्ति की गई जो मरते समय अपना कोई वारिस नहीं छोड़ गया था। इस संबंध में यह व्यवस्था दी गई थी कि ब्राह्मण जाति के किसी हिंदू की मृत्यु बिना वारिस के होती है तो उसकी संपदा सम्राट् के अधिकार में चली जाएगी। मिताक्षरा के अध्याय 2, धारा 8 और अनुच्छेद 5 मे राजसात्करण की विधि दी गई है। इस बारे में माननीय न्यायाधिपतियों का यह मत था कि मिताक्षरा द्वारा उद्धृत नारद के वाक्यसमूह का उस धारा में होना, जिसमें मनु के प्रतिषेध का उद्धरण दिया हुआ है, यह बताता है कि इस विधि का कठोरतम रूप क्या था अर्थात्‌ राजा को संपत्ति लेनी तो है परंतु इस कर्तव्य के साथ, जिसकी वह निष्पाप होकर अवहेलना नहीं कर सकेगा, लेनी है कि वह उस संपत्ति का अपने विवेक से उस प्रकार के ब्राह्मणों के बीच निपटारा कर देगा जिनका पिछले पाठों में प्रस्ताव किया गया है। यदि ऐसी स्थिति है तो न्यायाधिपतियों को यह प्रतीत होता है कि हिंदू विधि के अनुसार बिना वारिस के मरने वाले किसी ब्राह्मण की संपत्ति पर राजसात्करण द्वारा राजा का स्वत्व किसी ऐसे दावेदार के स्वत्व पर अभिभावी होना चाहिए जो और अच्छा स्वत्व सिद्ध नहीं कर सकता।

जब राजसात्करण द्वारा कोई संपदा ली जाती है तो उसके अधीन संपदा पर पड़नेवाले इस प्रकार के न्यास और प्रभार भी आ जाते हैं जैसे विधवाओं का पोषण और विधवा द्वारा वैधिक आवश्यकता के लिए किए गए बंधक। उदाहरण के लिए-'क' किसी हिंदू विधवा को धन देता है तथा उस विधवा के स्वर्गीय पति की अचल संपदा पर बंधक द्वारा इसको प्रतिभूत करता है। इस प्रकार दिया गया धन उस विधवा द्वारा उन प्रयोजनों पर लगाया जाता है, जिनके लिए हिंदू विधि उस विधि उस विधवा को अपने पति की संपदा का उसके वारिसों की संपत्ति के बिना प्रभरण अथवा उसके अन्य संक्रामण की शक्ति प्रदान की गई है। विधवा की मृत्यु हो जाने पर राज्य कोई वारिस न होने के कारण राजसात्करण द्वारा उस संपदा को अपने अधिकार में ले लेता है तो उस दशा में राज्य की अपेक्षा वह व्यक्ति जिसने धन दिया है, राज्य के मोचन अधिकार के अधीन रहते हुए दी गई धनराशि तथा ब्याज के लिए प्रतिभूति के रूप में बंधकाधीन संपदा को धारण करने का अधिकारी होगा।

## इन्हें भी देखें

श्रेणी:सम्पत्ति से सम्बन्धित कानून
यू टी एयर फ्लाईट १२०

यू टी एयर १२० घरेलू फ्लाइट त्यूमेन से सरगत, खांटी - मानसी स्वायत्त ऑक्रग, रूस के लिए उड़ान के लिए संदर्भित करता है। २ २०१२ अप्रैल में, ATR७२-२०१ ऑपरेटिंग उड़ान ले बंद रोस्कीनो अंतरराष्ट्रीय हवाई अड्डे के बाद शीघ्र ही दुर्घटनाग्रस्त हो गया, बोर्ड पर 43 लोगों की मौत हो गई।
250px|right

## सन्दर्भ
रूनी लिपि

thumb|240px|डेनमार्क के राष्ट्रीय संग्रहालय में रखी विमोस कंघी (<small>Vimose Comb</small>) 160 ई के आसपास बनी थी और उसपर सबसे पुरानी ज्ञात रूनी लिखाई हैं
**रूनी वर्णमालाएँ** (अंग्रेज़ी: runic alphabets, रूनिक ऐल्फ़ाबॅट्स) प्राचीनकालीन यूरोप में कुछ जर्मैनी भाषाओं के लिए इस्तेमाल होने वाली वर्णमालाओं को कहा जाता था जो 'रून' (rune) नामक अक्षर प्रयोग करती थीं। समय के साथ जैसे-जैसे यूरोप में ईसाईकरण हुआ और लातिनी भाषा धार्मिक भाषा बन गई तो इन भाषाओं ने रोमन लिपि को अपना लिया और रूनी लिपियों का प्रयोग घटता गया। स्कैंडिनेविया में इस्तेमाल होने वाली रूनी लिपियों को **फ़ुथ़ार्क** (futhark या fuþark) कहा जाता था क्योंकि इनके पहले छह अक्षरों की ध्वनियाँ 'फ़' (F), 'उ' (U), 'थ़' (Þ), 'अ' (A), 'र' (R) और 'क' (K) थीं। इसमें 'थ़' कि ध्वनि पर ध्यान दें क्योंकि यह बिना बिंदु वाले 'थ' से ज़रा अलग है। पुरानी अंग्रेज़ी में कुछ ध्वनियाँ बदल जाने से इन वर्णमालाओं को **फ़ुथ़ोर्क** (futhorc या fuþorc) कहा जाता था।

सबसे प्राचीन रूनी लिखाईयाँ सन् 150 ईसवी के आसपास शिलाओं और अन्य वस्तुओं पर मिलती हैं। जैसे-जैसे ईसाई धर्म फैला उत्तरी यूरोप की यह प्राचीन लिपियाँ मरती गई। 700 ईसवी तक यह मध्य यूरोप में ख़त्म हो चुकी थीं और 1100 ईसवी तक यह उत्तरी यूरोप में समाप्त हो गई। फिर भी जहाँ-तहाँ इनका प्रयोग जारी रहा, जैसे कि तस्वीरों में सजावट के लिए या कैलेंडरों पर।

## विवरण
रूनी लिपियाँ देवनागरी और रोमन लिपि कि तरह बाएँ से दाएँ लिखी जाती थीं। समझा जाता है कि ये पुरानी इतालवी लिपियों से इटली क्षेत्र से उत्तर की ओर फैलीं। यह तीन रूनी वर्णमालाएँ थीं जिनपर सब से अधिक भाषावैज्ञानिक जानकारी है -
* **वृद्ध फ़ुथ़ार्क** (ऍल्डर फ़ुथ़ार्क, Elder Futhark) - यह उत्तरपश्चिमी जर्मैनी भाषाओं के लिए 150–800 ईसवी काल में इस्तेमाल होती थी। वृद्ध फ़ुथ़ार्क की सबसे पुरानी लिखाई 160 ईसवी (अनुमानित) में बनी एक कंघी पर मिली है।
* **ऐंग्लो-सैक्सन फ़ुथ़ोर्क** (Anglo-Saxon Futhorc) - यह ऐंग्लो-सैक्सन लोगों द्वारा पुरानी अंग्रेज़ी लिखने के लिए 400–1100 ईसवी काल में प्रयोग होती थी। इसे कभी-कभी लातिनी भाषा लिखने के लिए भी इस्तेमाल किया जाता था।
* **युवा फ़ुथ़ार्क** (यंगर फ़ुथ़ार्क, Younger Futhark) - यह स्कैंडिनेविया क्षेत्र में पुरानी नॉर्स भाषा लिखने के लिए 800–1100 ईसवी काल में प्रयोग होती थी। इस लिपि से आगे चलकर और रूनी लिपियाँ उत्पन्न हुई। इस लिपि को मारने के लिए ईसाई चर्च ने सन् 1639 में इसका प्रयोग वर्जित कर दिया।

## इन्हें भी देखें
* पुरानी अंग्रेज़ी
* जर्मैनी भाषाएँ

## सन्दर्भ


श्रेणी:लिपि
श्रेणी:यूरोप का इतिहास
श्रेणी:जर्मैनी भाषाएँ
द राइम ऑफ़ द एन्शियंट मेरिनर

thumb|द मेरिनर एक तूफ़ान के दौरान. गुस्ताव डोर द्वारा लकड़ी में चित्रित चित्र.
***द राइम ऑफ़ द एन्शियंट मेरिनर*** () अंग्रेज़ी कवि सैम्युअल टेलर कॉलरिज द्वारा लिखित सबसे लंबी कविता है जिसे १७९७-९८ के बीच लिखा और *लिरिकल बैलाड्स* के प्रथम संस्करण में १७९८ में प्रकाशित किया गया था।

श्रेणी:कविताएँ
श्रेणी:अंग्रेज़ी की कवितायें
गुल धावी

**गुल धावी** या **अग्नि ज्वाला** (अंग्रेज़ी:Woodfordia fruticosa) एक प्रकार का पुष्पीय पौधा है, जो भारत, पाकिस्तान, चीन, श्रीलंका और हिन्द महासागर के बहुत से द्वीपों में मिलता है। अक्सर यह पहाड़ की ढलानों पर उगता पाया जाता है लेकिन ४००० फ़ुट से ऊँचे स्थानों पर नहीं उगता। इसका दहकता लाल रंग इसे सौन्दर्य देता है। भारतीय उपमहाद्वीप में पारम्परिक रूप से इसका रंग कपड़े और अन्य चीज़ों को रंगने के लिए किया जाता था। इसके अर्क (तने के रस) को लड्डुओं में और इसके पत्तों को चाय में भी डालने का रिवाज हुआ करता था।

## इन्हें भी देखें
* फूल

## सन्दर्भ

## इन्हें भी देखें

श्रेणी:फूल
पश्चिमी शिया

thumb|230px|सन् ११११ ईसवी में पश्चिमी शिया राजवंश का क्षेत्र (हरे रंग में)
[thumb|230px|तान्गूत सरकार द्वारा जारी यह [कांसा|कांसे के अधिकारपत्र धारक को 'घोड़े जलाने' (यानि आपातकाल में सरकारी घोड़े तेज़ी से दोड़ाकर थका डालने) की अनुमति देते थे]]
**पश्चिमी शिया राजवंश** (चीनी: 西夏, शी शिया; अंग्रेजी: Western Xia) जिसे **तान्गूत साम्राज्य** (Tangut Empire) भी कहा जाता है पूर्वी एशिया का एक साम्राज्य था जो आधुनिक चीन के निंगशिया, गांसू, उत्तरी शान्शी, पूर्वोत्तरी शिनजियांग, दक्षिण-पश्चिमी भीतरी मंगोलिया और दक्षिणी मंगोलिया पर सन् १०३८ से १२२७ ईसवी तक विस्तृत था। तान्गूत लोग तिब्बती लोगों से सम्बंधित माने जाते हैं और उन्होंने चीनी लोगों का पड़ोसी होने के बावजूद चीनी संस्कृति नहीं अपनाई। तिब्बती और तान्गूत लोग इस साम्राज्य को **मिन्याक साम्राज्य** (Mi-nyak) बुलाते थे। तान्गुतों ने कला, संगीत, साहित्य और भवन-निर्माण में बहुत तरक्की की थी। सैन्य क्षेत्र में भी वे सबल थे - वे शक्तिशाली लियाओ राजवंश, सोंग राजवंश और जिन राजवंश (१११५–१२३४) का पड़ोसी होते हुए भी डट सके क्योंकि उनका फ़ौजी बन्दोबस्त बढ़िया था। रथी, धनुर्धर, पैदल सिपाही, ऊँटों पर लदी तोपें और जल-थल दोनों पर जूझने को तैयार टुकड़ियाँ सभी उनकी सेना का अंग थीं और एक-साथ आयोजित तरीक़े से लड़ना जानती थीं।

इन सब के बावजूद, आगे चलकर तान्गूत साम्राज्य पर युआन राजवंश स्थापित करने वाले मंगोल लोगों के घातक हमले हुए जिसमें तान्गूतों के बहुत से लिखित दस्तावेज़ और अधिकतर इमारतें ध्वस्त हो गई। इस कारणवश तान्गूतों पर अनुसन्धान कर रहे इतिहासकारों और भाषावैज्ञानिकों को काफ़ी दिक्क़तें होती हैं और इस साम्राज्य और उसके संस्थापकों के बारे में बहुत से प्रश्न हैं जिनपर कभी न अंत होने वाले विवाद जारी रहते हैं।

## नाम और भाषा
तान्गूत लोग अपनी तान्गूत भाषा बोलते थे, जो तिब्बती भाषा के समीप एक तिब्बती-बर्मी भाषा-परिवार की सदस्य थी। उन्होने चीनी भावचित्रों की देखा-देखी अपनी एक चित्रलिपि पर आधारित लिपि बना ली थी जिसमें वे तान्गूत भाषा लिखा करते थे। वे अपने साम्राज्य को औपचारिक रूप से 'श्वेत और उच्च महान शिया राज्य' (60px, फियोव ब्यिय ल्हयिय ल्हयिय) बुलाते थे। अनौपचारिक रूप से वे इसे 'मि-न्याग' कहते थे लेकिन चीनी स्रोत उन्हें 'पश्चिमी शिया' (चीनी भाषा में 'शी शिया') बुलाते थे जो नाम बाद में पाश्चातीय विद्वान इस्तेमाल करने लगे।

## इन्हें भी देखें
* तान्गूत लोग
* सोंग राजवंश
* जिन राजवंश (१११५–१२३४)
* लियाओ राजवंश

## सन्दर्भ


श्रेणी:चीन के राजवंश
श्रेणी:चीन का इतिहास
पुरानी तुर्की भाषा

[thumb|230px|पुरानी तुर्की भाषा में लिखे [बिलगे ख़ागान के शिलालेखों की एक नक़ल जो तुर्की के ग़ाज़ी विश्वविद्यालय में रखी है]]
**पुरानी तुर्की भाषा** (Old Turkic), जिसे **ओरख़ोन तुर्की** (Orkhon Turkic) और **पुरानी उईग़ुर** (Old Uyghur) भी कहते हैं, तुर्की भाषाओँ का सबसे पुराना प्रमाणित रूप है। यह ७वीं से १३वीं सदी ईसवी के गोएकतुर्क (Göktürk) और उईग़ुर लिखाइयों में मिलता है। यह तुर्की भाषाओँ में दक्षिणपूर्वी शाखा की सदस्य मानी जाती है जिसकी आधुनिक सदस्य उईग़ुर भाषा और चग़ताई भाषा हैं। यह बहुत सी लिपियों में लिखी जाती थी, जैसे की रूनी लिपि से देखने में मिलने वाली पुरानी तुर्की लिपि, भारत से उत्पन्न हुई ब्राह्मी लिपि, सोग़्दा से मिली एक लिपि से विकसित हुई प्राचीन उईग़ुर लिपि, इत्यादि।

## इन्हें भी देखें
* पुरानी तुर्की लिपि
* तुर्की भाषाएँ
* चग़ताई भाषा
* उईग़ुर भाषा

## सन्दर्भ


श्रेणी:तुर्की भाषाएँ
श्रेणी:विलुप्त भाषाएँ
श्रेणी:मध्य एशिया का इतिहास
त्रिभाषा सूत्र

thumb|350px| भाषा का एक उदाहरण।
**त्रिभाषा सूत्र** (Three-language formula) भारत में भाषा-शिक्षण से सम्बन्धित नीति है जो भारत सरकार द्वारा राज्यों से विचार-विमर्श करके बनायी गयी है। यह सूत्र (नीति) सन् १९६८ में स्वीकार किया गया।

## परिचय
भारतीय संविधान की धारा 343, धारा 348 (2) तथा 351 का सारांश यह है कि देवनागरी लिपि में लिखी और मूलत: संस्कृत से अपनी पारिभाषिक शब्दावली को लेने वाली हिन्दी भारतीय संघ की राजभाषा है। इसमें रोमन अंकों का व्यवहार होगा।

राष्ट्रीय भाषाओं में यह मौलिक सिद्धांत मान्य है कि सभी भाषाएं राष्ट्रीय हैं। इसमें उल्लिखित भाषाएं-असमिया, बांग्ला, गुजराती, हिन्दी, कन्नड़, कश्मीरी, मलयालम, मराठी, उड़िया, पंजाबी, संस्कृत, तमिल, तेलुगू, सिंधी, उर्दू, कोंकणी, मणिपुरी, नेपाली, बोडो, संथाली, मैथिली, डोगरी आदि 22 भाषाएं हैं।

त्रिभाषा सूत्र संविधान में नहीं है। सन् 1956 में अखिल भारतीय शिक्षा परिषद् ने इसे मूल रूप में अपनी संस्तुति के रूप में मुख्यमंत्रियों के सम्मेलन में रखा था और मुख्यमंत्रियों ने इसका अनुमोदन भी कर दिया था। 1968 की राष्ट्रीय शिक्षा नीति में इसका समर्थन किया गया था और सन् 1968 में ही पुन: अनुमोदित कर दिया गया था। सन् 1992 में संसद ने इसके कार्यान्वयन की संस्तुति कर दी थी।

यह संस्तुति राज्यों के लिए बाध्यता मूलक नहीं थी क्योंकि शिक्षा राज्यों का विषय है। सन् 2000 में यह देखा गया कि कुछ राज्यों में हिन्दी और अंग्रेजी के अतिरिक्त इच्छानुसार संस्कृत, अरबी, फ्रेंच, तथा पोर्चुगीज भी पढ़ाई जाती हैं। त्रिभाषा सूत्र में 1-शास्त्रीय भाषाएं जैसे संस्कृत, अरबी, फारसी। 2-राष्ट्रीय भाषाएं 3-आधुनिक यूरोपीय भाषाएं हैं। इन तीनों श्रेणियों में किन्हीं तीन भाषाओं को पढ़ाने का प्रस्ताव है। संस्तुति यह भी है कि हिन्दीभाषी राज्यों में दक्षिण की कोई भाषा पढ़ाई जानी चाहिए।

## बाहरी कड़ियाँ
* https://web.archive.org/web/20120222082907/http://www.education.nic.in/cd50years/u/47/3X/473X0I01.htm 
* https://web.archive.org/web/20120614023059/http://ccat.sas.upenn.edu/~haroldfs/540/handouts/indiapol/node17.html
* https://web.archive.org/web/20080328032531/http://chennaionline.com/colnews/newsitem.asp?NEWSID=%7B42F98D1E%2DC5A2%2D456C%2D8941%2D77AEE9978324%7D&CATEGORYNAME=CHN
* https://web.archive.org/web/20120301110725/http://www.iqra-careers.com/c37a1.html
* https://web.archive.org/web/20100615031132/http://www.eric.ed.gov/ERICWebPortal/custom/portlets/recordDetails/detailmini.jsp?_nfpb=true

श्रेणी:भारतीय भाषाएँ
श्रेणी:भारत का भाषाई इतिहास
श्रेणी:भारतीय शिक्षा प्रणाली
उत्तंक

**1.** मतंग ऋषि के शिष्य। यह अत्यंत ईश्वरभक्त थे। मतंग ऋषि  इन्हें  आदेश दिया था कि त्रेतायुग में यह तब तक तपस्या करे जब तक इन्हें  राम के दर्शन न हो जाएँ। तदानुसार यह दंडकारण्य में तब तक तप करते रहे जब तक इन्हें  वहाँ भगवान्‌ राम के दर्शन नहीं हो गए।

**2.** गौतम ऋषि के एक शिष्य का नाम भी उत्तंक अथवा उत्तंग था। इनकी गुरुभक्ति असामान्य थी। गुरुपत्नी अहिल्या को गुरुदक्षिणा में इसने अत्यंत भयंकर तथा मनुष्य भक्षक राजा सौदास की पत्नी के कुंडल लाकर दिए थे। इनका विवाह गौतम ऋषि की कन्या के साथ हुआ था। गुरु प्रेम में यह अपना घर द्वार भूलकर बहुत समय तक आश्रम में ही  रहे। एक बार जंगल से लकड़ी लाने पर जैसे ही यह उन्हें जमीन पर रखने लगे, तो इनके सिर के कुछ बाल टूटकर सामने गिर पड़े। अपने सफेद बाल देखकर इन्हें  अपनी वृद्धावस्था का पता चला और यह रोने लगे। कारण जानकर गुरु ने इसे अपने घर जाने की आज्ञा दी।

**3.** उत्तंक नाम के एक वेदमुनि के शिष्य का नाम भी पौराणिक साहित्य में मिलता है। यह  जितेंद्रिय, धर्मपरायण तथा गुरुभक्त थे। एक बार गुरु प्रवास पर गए थे तो गुरुपत्नी ने इनसे कामेच्छा प्रकट की जिसे इसने अस्वीकार कर दिया। गुरु वापस आए और इसकी चारित्रिक दृढ़ता के बारे में उन्हें मालूम हुआ तो उन्होंने इसे मनोकामनापूर्ति का आर्शीर्वाद दिया। गुरुदक्षिणा में गुरुपत्नी ने इनसे पोष्यराज की पत्नी के कुंडलों की कामना की। पोष्यराज से इन्होंने  कुंडल ले लिए लेकिन वापस लौटते समय जब एक सरोवर के किनारे यह स्नान तर्पणादि करने लगे तो नागराज तक्षक उन कुंडलों को लेकर पाताल चला गया। बड़ी कठिनाई से इंद्र को प्रसन्न कर उत्तंक ने वज्र प्राप्त किया और उसकी सहायता से पाताल लोक पहुँचकर पुन: कुंडल प्राप्त किए। तक्षक को मरवाने की कामना से ही, बाद में, इसने जनमेजय को प्रेरणा देकर सर्पयज्ञ करवाया था।

श्रेणी:पौराणिक पात्र
श्रेणी:भारतीय संस्कृति
भारत-पाकिस्तान सम्बन्ध

thumb | right | वाघा सीमा के पास शाम के वक्त झण्डा नीचे करने का समारोह

[thumb | right | 300px|राष्ट्रपति भवन में भारत के प्रधानमन्त्री [नरेन्द्र मोदी तथा पाकिस्तान के प्रधानमन्त्री नवाज शरीफ]]

भारत और पाकिस्तान में सम्बन्ध हमेशा से ही ऐतिहासिक और राजनैतिक मुद्दों कि वजह से तनाव में रहे हैं। इन देशों में इस रिश्ते का मूल कारण भारत के विभाजन को देखा जाता है। कश्मीर विवाद इन दोनों देशों को आज तक उलझाए है और दोनों देश कई बार इस विवाद को लेकर सैनिक समझौते व युद्ध कर चुके हैं। इन देशों में तनाव मौजूद है जबकि दोनों ही देश भारत के इतिहास, सभ्यता, भूगोल और अर्थव्यवस्था से जुड़े हुए हैं। इनके बीच कई युद्ध हुए जो दोनों देशों की व्यापार अर्थव्यवस्था सुधार करने में सक्षम नहीं रहे हैं पाकिस्तान हमेशा आतंकवाद को बढ़ावा देता आ रहा है। इस लिए भारत से संबंध हमेशा ख़राब रहे हैं। 

## २०१६-२०१९
**उरी आतंकी हमला और उसके परिणाम**

18 सितम्बर 2016 को जम्मू और कश्मीर के उरी सेक्टर में एलओसी के पास स्थित भारतीय सेना के स्थानीय मुख्यालय पर एक बड़ा आतंकी हमला हुआ, जिसमें भारत के 18 जवान शहीद हो गए। सैन्य बलों की कार्रवाई में सभी चार आतंकी मारे गए। यह भारतीय सेना पर किया गया, लगभग 20 सालों में सबसे बड़ा हमला था।
भारत सरकार ने इस आतंकी हमले को बहुत गम्भीरता से लिया। पहले हुए कई हमलों (पठानकोट आदि) की तरह इस हमले में भी आतंकवादियों के पाकिस्तान से सम्बन्ध होने के प्रमाण मिले, जिसके कारण भारतभर में पाकिस्तान के प्रति रोष प्रकट हुआ और भारत सरकार ने कई अप्रत्याशित कदम उठाए जिनसे भारत-पाकिस्तान सम्बन्ध प्रभावित हुए।

* भारत सरकार ने कूटनीतिक स्तर पर विश्वभर में पाकिस्तान को अलग थलग करने की मुहिम छेड़ दी।

* संयुक्त राष्ट्र में भारत की विदेश मन्त्री ने आतंक का पोषण करने वाले देशों की निन्दा की। पाकिस्तान को स्पष्ट शब्दों में कहा कि कश्मीर छीनने का सपना पूरा नहीं होगा।

* प्रधानमन्त्री नरेन्द्र मोदी के बयान 'खून और पानी साथ-साथ नहीं बह सकते' के साथ ही भारत ने सिन्धु जल सन्धि की समीक्षा शुरु कर दी। पाकिस्तान ने इसे युद्ध की कार्यवाही बताया, और भारत के विरुद्ध परमाणु हथियारों के उपयोग की धमकी दी। सन्धि रद्द होने के डर से पाकिस्तान ने विश्व बैंक का दरवाजा खटखटाया।

* भारत ने नवम्बर 2016 में इस्लामाबाद में होने वाले दक्षेस शिखर सम्मेलन का बहिष्कार करने की घोषणा की। बांग्लादेश, अफगानिस्तान व भूटान ने भी भारत का समर्थन करते हुए बहिष्कार की घोषणा की।

* भारत ने पाकिस्तान को दिए गए मोस्ट फेवर्ड नेशन के दर्जे पर पुनर्विचार की घोषणा की।

* 29 सितम्बर 2016 को भारत के डीजीएमओ ने प्रेस काँफ्रेंस में बताया कि भारतीय सेना ने आतंकियों के ठिकानों पर सर्जिकल हमले किए।

## इन्हें भी देखे
पाकिस्तान द्वारा प्रायोजित आतंक
* भारत-पाक युद्ध
* सिंधु जल समझौता

## बाहरी कड़ियाँ
*पाकिस्तान के बारे में यथार्थ भरी समझ (अक्टूबर २०१६ ; विवेकानन्द फाउण्डेशन)
*बँटवारे के साए में भारत-पाक संबंध (बीबीसी हिन्दी)
*भारत-पाक संबंध : बर्फीले संबंध और ग्लेशियर की दरारें (समयान्तर)
*क्या कभी सुधर पाएंगे भारत-पाक संबंध? (राँची एक्सप्रेस)
*जम्मू कश्मीर समस्या भारत और पाकिस्तान

## सन्दर्भ

श्रेणी:भारत-पाकिस्तान सम्बन्ध
डिक्सटन

**डिक्सटन** (, ) एक छोटा गाँव है जो मॉनमाउथ, वेल्स, से एक मील (1.6 किमी) दूर उत्तर-पूर्व में स्थित है। यह वेई नदी के तट पर मॉनमाउथशायर में वेल्स के दक्षिण-पूर्व में स्थित है। पॅरिश में पहले मूल रूप से दो मैनर डिक्सटन न्यूटन और डिक्सटन हेडनोक शामिल थे, जो नदी के दोनों ओर स्थित थे।

## नामोत्पत्ति
पुरातत्वविद् सबीन बैरिंग-गुल्ड के अनुसार डिक्सटन का नाम अंततः संत टिडविग या टिड्याक से आया था, जिनके लिए पॅरिश गिरजाघर समर्पति था। वेल्श नाम लँडडिविग अंग्रेज़ी में डुकस्टन बना और बाद में डिक्सटन। पॅरिश में पहले मूल रूप से नदी के दोनों ओर स्थित दो मैनर डिक्सटन न्यूटन और डिक्सटन हेडनोक शामिल थे। 1901 में गाँव का नाम स्पष्ट रूप से डिक्सटन पड़ गया, परन्तु वैकल्पिक तौर पर इसे अभी भी डिक्सटन न्यूटन कहते हैं।

## सन्दर्भ

## बाहरी कड़ियाँ

* कॅलीस् 1901 डायरेक्टरी ऑफ मॉनमाउथशायर ऑन डिक्सटन 

श्रेणी:मॉनमाउथ